**Ministru kabineta noteikumu projekta**

**“Grozījumi Ministru kabineta 2016. gada 12. jūlija noteikumos Nr.460 “Darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 12. jūlija noteikumos Nr.460 “Darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas (turpmāk – IZM) iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktā ietverto deleģējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 12. jūlija noteikumi Nr.460 “Darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi” (turpmāk – MK noteikumi) nosaka kārtību, kādā īstenot Eiropas Sociālā fonda projektu (turpmāk – projekts). Saskaņā ar MK noteikumiem projektu īsteno Izglītības kvalitātes valsts dienests sadarbībā ar pašvaldībām kā vispārējās izglītības iestāžu dibinātajiem un profesionālās izglītības iestādēm, paredzot, ka projekta rezultātā tiek ieviests un nodrošināts sistēmisks atbalsts priekšlaicīgas mācību pārtraukšanas riska mazināšanai.Lai sasniegtu MK noteikumu 2.punktā minēto 8.3.4.specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” (turpmāk – 8.3.4.SAM) mērķi – samazināt priekšlaicīgu mācību pārtraukšanu, īstenojot preventīvus un intervences pasākumus, projekta ietvaros paredzēta pedagogu un pedagoģiskā atbalsta personāla iesaiste papildus viņu tiešajiem darba pienākumiem vispārējās un profesionālās izglītības iestādēs. Saskaņā ar vadošās iestādes vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” (turpmāk – vadlīnijas) nosacījumiem MK noteikumu 28.punkts paredz, ka projekta īstenošanas personālu iesaista un tā atlīdzības izmaksas no tiešajām projekta izmaksām sedz, ja darbinieks projektā ir nodarbināts vismaz 30 procentu apmērā no normālā darba laika. Ņemot vērā, ka projektā iesaistāmie pedagogi un pedagoģiskais atbalsta personāls ir nodarbināti vispārējās un profesionālās izglītības iestādēs, kā arī papildus plānota to iesaiste 8.3.2.2.pasākuma “Atbalsts izglītojamo individuālo kompetenču attīstībai” (turpmāk – 8.3.2.2.pasākums) un 8.3.5.specifiskā atbalsta mērķa “Uzlabot pieeju karjeras atbalstam izglītojamajiem vispārējās un profesionālās izglītības iestādēs” (turpmāk – 8.3.5.SAM) ietvaros, lielākajā daļā pašvaldību un profesionālās izglītības iestādēs pedagogu un pedagoģiskā atbalsta personāla noslodze vismaz 30 procentu apmērā projektā nav iespējama. Saskaņā ar vadlīnijām projekta netiešās izmaksas aprēķina no projekta tiešajām personāla atlīdzības izmaksām, izņemot uz daļlaiku piesaistīta personāla zem 30% slodzes no normālā darba laika atlīdzības izmaksām, kā rezultātā veidojas situācija, ka projekta ietvaros nav pietiekams netiešo izmaksu apmērs, lai segtu atlīdzību uz daļlaiku projektā piesaistītajiem pedagogiem slodzē zem 30% no normālā darba laika. Kā viens no risinājumiem tika plānots slēgt uzņēmumu līgumus ar pedagogiem atbalsta sniegšanai priekšlaicīgas mācību pamešanas riska grupas izglītojamajiem, kā arī pašvaldībām slēgt papildu darba līgumus ar pedagogiem, kas strādā vispārējās izglītības iestādēs, radot sadarbības partneriem papildu administratīvu slogu. Vienlaikus ņemot vērā, ka Eiropas Savienības struktūrfondu un Kohēzijas fonda 2014. – 2020.gada plānošanas periodā Eiropas Sociālā fonda ietvaros tiek īstenoti vairāki projekti, kuros pašvaldības ir iesaistītas kā sadarbības partneri (8.3.2.2.pasākums, 8.3.4.SAM, 8.3.5.SAM), uzsākot sarunas ar sadarbības partneriem, tika konstatētas problēmas ar pedagogu iesaisti vairākos projektos vienlaicīgi, ievērojot MK noteikumos noteiktos nosacījumus projekta īstenošanas personāla iesaistei. Lai noslēgtu sadarbības līgumus ar pašvaldībām un profesionālās izglītības iestādēm, kā arī uzsāktu atbalsta sniegšanu izglītojamajiem 2017./2018.mācību gadā, noteikumu projekts paredz, ka projekta īstenošanas personālu var iesaistīt:1) uz normālo vai nepilnu darba laiku vai daļlaiku ne mazāk kā 30 procentu apmērā no normālā darba laika, attiecināmajās personāla izmaksās iekļaujot darbinieka algu, normatīvajos aktos noteiktās piemaksas, tādas kā piemaksa par papildu darbu (izņemot virsstundas), prēmijas, naudas balvas, un sociālo garantiju izmaksas, tādas kā pabalsti, kompensācijas, apdrošināšana, atbilstoši vadlīnijām;2) uz daļlaiku mazāk nekā 30 procentu apmērā no normālā darba laika,  atlīdzības izmaksas veicot saskaņā ar sadarbības partnera personāla atalgojuma politikā noteikto stundas atlīdzības likmi, ņemot vērā projektā nostrādāto stundu skaitu, iekļaujot darbinieka algu ar nodokļiem bez normatīvajos aktos noteiktajām piemaksām un citām sociālo garantiju izmaksām. Minētās sociālo garantiju izmaksas un piemaksas, ja tādas ir paredzētas pašvaldībā vai profesionālās izglītības iestādē, sedzamas no projekta netiešajām izmaksām vai pašvaldības vai valsts budžeta līdzekļiem, nodrošinot vienlīdzīgu atalgojuma politiku visiem pašvaldībā vai profesionālās izglītības iestādē nodarbinātajiem pedagogiem. Valsts izglītības informācijas sistēmas dati liecina, ka pedagogu stundas likme nav vienāda visās izglītības iestādēs un pašvaldībās. Plānots, ka pašvaldības un izglītības iestādes ietvaros projektā no Eiropas Sociālā fonda līdzekļiem pedagogiem tiks veiktas atlīdzības izmaksas tādā apmērā, kā no valsts un pašvaldības budžeta. Vienlaikus noteikumu projekts paredz, ka minētie nosacījumi par pedagogu un pedagoģiskā atbalsta personāla iesaisti un noslodzi projektā ir piemērojami, līdz tiks izstrādāta, ar vadošo iestādi saskaņota un apstiprināta vienas vienības izmaksu metodika stundas likmes noteikšanai 8.3.4.SAM un 8.3.2.2.pasākumā, nodrošinot vienotu pieeju projektos iesaistīto speciālistu atlīdzībai un izglītojamo atbalstam neatkarīgi no pašvaldības vai profesionālās izglītības iestādes ietvaros piemērotās atlīdzības politikas. Vienas vienības izmaksu metodikas projekts sākotnēji tika izstrādāts, pamatojoties uz rīkojuma “Par pedagogu darba samaksas pieauguma grafiku laika periodam no 2018.gada 1.septembra līdz 2022.gada 31.decembrim” projektu, bet, lai nodrošinātu vienas vienības izmaksu metodikas saskaņošanu un piemērošanu uzsākot 2017./2018.mācību gadu, t.sk. līdz minētā rīkojuma apstiprināšanai Ministru kabinetā, ir izstrādāts alternatīvs projektos iesaistāmo speciālistu vidējās darba algas aprēķins, balstoties uz tarifikācijas datiem vispārējās izglītības iestādēs 2014./2015.mācību gadā, 2015./2016.mācību gadā un 2016./2017.mācību gadā saskaņā ar Valsts izglītības informācijas sistēmas datiem.  |
| 3. | Projekta izstrādē iesaistītās institūcijas | IZM. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Pašvaldības, vispārējās un profesionālās izglītības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana mazinās administratīvo slogu pašvaldībām un profesionālās izglītības iestādēm 8.3.4.SAM projekta īstenošanā:1) paredzot pedagogu un pedagoģiskā atbalsta personāla atlīdzības izmaksas segt no tiešajām izmaksām arī gadījumos, ja šis personāls ir nodarbināts projektā mazāk nekā 30 procentu apmērā no kopējā darba laika;2) paredzot vienas vienības izmaksu piemērošanu pēc tās saskaņošanas ar vadošo iestādi un apstiprināšanas, pašvaldībām un profesionālās izglītības iestādēm nav jāiesniedz izmaksu pamatojošie dokumenti, tādējādi mazinot administratīvo slogu arī Centrālajai finanšu un līgumu aģentūrai, kura saskaņā ar Ministru kabineta 2015.gada 10.februāra noteikumu Nr.77 “Eiropas Savienības struktūrfondu un Kohēzijas fonda projektu pārbaužu veikšanas kārtība 2014.–2020.gada plānošanas periodā” 50.punktu pārbauda finansējuma saņēmēja iesniegto maksājuma pieprasījumu un tajā iekļauto izdevumus pamatojošo dokumentu kopijas. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1.Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | 0 | 0 | 0 | 0 |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekts tiks īstenots IZM esošo valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē tika nodrošināta, ievietojot informāciju par noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: pasts@izm.gov.lv, vai sniedzot viedokli klātienē. Latvijas Pašvaldību savienība 2017.gada 5.jūlijā organizēja videokonferenci, kurā pašvaldības tika informētas un aicinātas izteikt viedokli par plānotajiem grozījumiem, ko paredz noteikumu projekts.Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par noteikumu projektu. |
| 2. | Sabiedrības līdzdalība projekta izstrādē | Sabiedrības grupām projekta tiesiskais regulējums pēc būtības nemaina to tiesības un pienākumus. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM, Izglītības kvalitātes valsts dienests, pašvaldības, vispārējās un profesionālās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Ņemot vērā, ka projekta īstenošanai 2017.gada 16.martā tika parakstīta vienošanās ar finansējuma saņēmēju un Centrālo finanšu un līgumu aģentūru (turpmāk – vienošanās), noteikumu projektā paredzētie grozījumi paredz veikt grozījumus noslēgtajā vienošanās, kā arī atbilstošus grozījumus sadarbības līgumos ar finansējuma saņēmēju un pašvaldībām un profesionālās izglītības iestādēm. Lai nodrošinātu noteikumu projekta 1.punktā minēto nosacījumu piemērošanu no 2017./2018.mācību gada sākuma, projektā tos var plānot no noteikumu projekta spēkā stāšanās dienas. Papildus projektam būs veicami grozījumi noslēgtajā vienošanās un sadarbības līgumos pēc vienas vienības izmaksu metodikas izstrādes un apstiprināšanas, turpmāk paredzot pedagogu iesaistei piemērot vienas vienības izmaksu metodiku. Noteikumu projekta 2.punkts paredz, ka vienas vienības izmaksu metodiku piemēro no tās apstiprināšanas brīža. |

Iesniedzējs:

Izglītības un zinātnes ministrs K. Šadurskis

Vīza:

Valsts sekretāre L. Lejiņa

18.08.2017. 13:52

1594

K.Grundmane, 67047943

Kristine.Grundmane@izm.gov.lv